Fűtés kandallókályhával
Ha megégette magát
Az égési sérülések a bőr gyakran visszafordíthatatlan károsodását okozzák, de az időben alkalmazott elsősegély javítja a gyors heg nélküli gyógyulás esélyét. Nyáron a napsütés, télen a fűtőtestek, hősugárzók, egész évben a sütés-főzés okozhatnak baleseteket. A legfontosabb természetesen a megelőzés, de ha már megtörtént a baj, azonnali segítségnyújtásra van szükség. Mi a teendő?
Enyhébb fokú égési sérülések
A szövetek károsodásának mértéke attól függ, hogy mennyi ideig és milyen intenzítással érte őket hőhatás. Legenyhébb égés esetében (I. fokú) a hőhatás rövid ideig tart, és csak némi pírt okoz a bőr felszínén. Tartsuk a sérülést szenvedett testrészt 15-20 percig hideg folyóvíz alá! Ha ez nem lehetséges, tegyünk hideg vízzel átitatott törülközőt a felületre és néhány percenként cseréljük a borogatást.
Másodfokú égésről akkor beszélünk, ha a bőr a mélyebb rétegek sérülése miatt felhólyagosodik. A hideg víz ebben az esetben is segít, lehűti a felületet megakadályozza a még mélyebben fekvő rétegek további károsodását. Ha a sérülés kiterjedése eléri az 5 cm2–t, akkor a már lehűlt bőrt steril kötszerrel fedjük be, hogy az elfertőződést megelőzzük, és azonnal forduljunk orvoshoz! Ha nincs kéznél steril kötszer, akkor bármilyen tiszta, száraz, nedvszívó textília megteszi.
Tilos a hólyagokat kilyukasztani, vajat vagy zsírt kenni az égett felületre, és természetesen ragtapaszt se használjunk!
Orvosi segítségre azonban a kisebb kiterjedésű sérülések esetén is szükség lehet, ha a hólyagok elfertőződnek. Erre utaló jelek: láz, hányás, hidegrázás, megduzzadt nyirokcsomók, elgennyesedett égési hólyagok, a sérülés másnapján kellemetlen szagú bőrfelület.
Azonnal orvoshoz kell fordulni továbbá: ha az égési sérülés az arcot vagy a kezet érinti; ha nem tudja, hogy milyen súlyos égést szenvedett; ha gyermek a sérült; ha az égési sérülést áramütés vagy maró vegyi anyag (pl. sav) okozza. Elsősegélyként a kémiai anyagok által okozott sérülés helyét bő vízzel, hosszú ideig kell mosni.
A bőrvörösödéssel, valamint kisebb kiterjedésű és kisebb hólyagokkal járó égési sérülések esetén az alapvető elsősegélynyújtás után - mikor bőrt már hideg folyóvíz alatt lehűtöttük – hatásosan alkalmazhatjuk a kereskedelmi forgalomban kapható, hűsítő, fertőtlenítő, bőrregeneráló hatású készítményeket. A kamilla kivonatot tartalmazó Dermin kenőcs pl. enyhíti a fájdalmat, csökkenti a gyulladást, megnyugtatja és regenerálja a bőrt, ugyanakkor cinkoxid tartalma révén a fertőzések megelőzésében is segít.
A cikk forrása: Fireplace Kft http://fireplace.hu/cikk.php?id=24
vissza a kandallókályha leírásokhoz >>>